জটলা বাঁধুক কখনো কখনো কবিদের প্রত্যাশায় উঠে আসে। সেই কবিদের অন্যতম অভিভাবক ছিলেন কবি সাযযাদ কাদির। কবি হাসান হাফিজের সঙ্গে আলাপ হলেই কোনো না কোনোভাবে তাঁর আগমন ঘটত উদাহরণ হিসেবে। এমন কবির কবিতায় ‘জানালা বিষয়ক’ শিরোনাম আমাকে টেনে ধরেছিল ঠিক এভাবে – ‘জানালা নিয়ে তেমন কিছু বলেন নি কেউ/ কোনও পরতুগিজ বা/ পারস্যবাসী কেউ।/ কবি বলতে ওই নজরুল শুধু/ জানালার ও পাশে দেখেছেন/ সুপারি গাছ কয়েকটি, এছাড়া/ আই এম পেই বা/ আমাদের পাড়ার পানু মিস্ত্রি বা/ ও পাড়ার ছানা ছুতারের কাছে/ কখনও জানালা সম্পর্কে/ শোনা যায় নি কিছু।/ তবে আমি দেখেছি/ জানালার একটি মুখ কেমন বিহবল থাকে/ হৈমমত্মী জ্যোৎস্না-কুয়াশায় মগ্ন/ আকাশের দিকে তাকিয়ে/ অন্য মুখ প্রায়ই নিজেকে লুকিয়ে রাখে/ নিষ্প্রদীপ-দুর্নীতিতে আক্রান্ত/ আমাদের ছোট-ছোট ঘরের দিকে।/ শীতের এখনও কিছু দেরি/ সারা দিন-রাত/ জানালার পরদা ওড়ে/ হাওয়ায়/ ধুলোবালি জমে টেবিলে-বইয়ে-কাপড়ে-/ কোলাহল আসে।’